**Ministru kabineta rīkojuma projekta**

**"Par finansējuma pārdali Tieslietu ministrijai no valsts budžeta resora "74. Gadskārtējā valsts budžeta izpildes procesā pārdalāmais finansējums" programmas 07.00.00 "Tiesu spriedumu izpilde"" sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta 2016. gada 29. novembra sēdes protokola Nr. 65 39. § (turpmāk – Protokollēmums) 2.1. apakšpunkts noteic Tieslietu ministrijai (Ieslodzījuma vietu pārvaldei) nodrošināt dienesta pienākumu pildīšanas virs noteiktā dienesta pienākumu izpildes laika pārrēķinu (uzskaiti) par laikposmu no 2014. gada 16. jūnija līdz 2016. gada 15. jūnijam tām amatpersonām ar speciālajām dienesta pakāpēm, kurām tika noteikts aizliegums pamest dienesta izpildes vietu pārtraukuma laikā. Protokollēmuma 2.2.2. apakšpunkts noteic attiecībā uz Protokollēmuma 2.1. apakšpunktā norādītajām amatpersonām, kuras atrodas dienestā Ieslodzījuma vietu pārvaldē, nodrošināt noteiktās atlīdzības (pārrēķinātās darba samaksas daļas) izmaksu 2017. gadā no šīm mērķim valsts budžeta 74. resora "Gadskārtējā valsts budžeta izpildes procesā pārdalāmais finansējums" programmā 07.00.00 "Tiesu spriedumu izpilde" paredzētā finansējuma.Likuma "Par valsts budžetu 2017. gadam" 57. pants noteic, ka kompensāciju izmaksu veikšanai par dienesta pienākumu pildīšanu virs noteiktā dienesta pienākumu izpildes laika Iekšlietu ministrijas sistēmas iestāžu un Ieslodzījuma vietu pārvaldes amatpersonām ar speciālajām dienesta pakāpēm valsts budžeta resora "74. Gadskārtējā valsts budžeta izpildes procesā pārdalāmais finansējums" programmā 07.00.00 "Tiesu spriedumu izpilde" rezervētais finansējums ir līdz 16 000 000 *euro*, paredzot, ka finansējuma apmērs tiek precizēts atbilstoši Iekšlietu ministrijas un Tieslietu ministrijas veiktajiem aprēķiniem, nepārsniedzot rezervēto summu. Finanšu ministram ir tiesības pārdalīt programmā 07.00.00 "Tiesu spriedumu izpilde" rezervēto finansējumu Iekšlietu ministrijai un Tieslietu ministrijai pēc attiecīga Ministru kabineta lēmuma pieņemšanas. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar Latvijas Republikas Augstākās tiesas Administratīvo lietu departamenta 2016. gada 16. jūnija spriedumu administratīvajā lietā Nr. A420535212 SKA-347/2016 (turpmāk – Spriedums) atstāts negrozīts Administratīvās apgabaltiesas 2015. gada 12. jūnija spriedums un noraidīta Valsts ugunsdzēsības un glābšanas dienesta kasācijas sūdzība. Ar Administratīvās apgabaltiesas 2015. gada 12. jūnija spriedumu administratīvajā lietā Nr. A420535212 uzdots par pienākumu Valsts ugunsdzēsības un glābšanas dienestam izdot administratīvo aktu par darba samaksas pārrēķinu bijušajam Valsts ugunsdzēsības un glābšanas dienesta darbiniekam par periodu no 2010. gada 1. janvāra līdz 2012. gada 3. jūlijam, darba laikā ieskaitot dežūrmaiņas laikā paredzētos pārtraukumus, un par dienesta pildīšanu virs noteiktā dienesta pienākumu izpildes laika.Augstākā tiesa atzina, ka Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm dienesta gaitas likuma (turpmāk – Dienesta gaitas likuma) 30. panta pirmās daļas, kas paredz, ka amatpersonai piešķir pārtraukumu, kas nedrīkst būt īsāks par 30 minūtēm un ko neieskaita dienesta pienākuma izpildes laikā, un otrās daļas, kura paredz, ka, ņemot vērā dienesta nepieciešamību, iestādes vadītājs var noteikt aizliegumu atstāt dienesta pienākumu izpildes vietu pārtraukuma laikā, regulējums interpretējams tādējādi, ka Valsts ugunsdzēsības un glābšanas dienesta amatpersonas dienesta pārtraukuma laiks ir ieskaitāms dienesta pienākuma izpildes laikā, jo dienesta pārtraukuma laikā amatpersonām ir noteikts aizliegums atstāt dienesta pienākumu izpildes vietu. Spēkā esošais Dienesta gaitas likuma regulējums neparedz ieskaitīt dienesta pienākumu izpildes laikā pārtraukumu, kurā ir noteikts ierobežojums atstāt dienesta pienākumu izpildes vietu, un līdz ar to veikt samaksu arī par pārtraukuma laiku. Administratīvā apgabaltiesa un Augstākā tiesa nosprieda, ka šāds pārtraukums ir uzskatāms par dienesta pienākumu izpildes laiku un ir atbilstoši apmaksājams.Spriedums, ar kuru tika nospriests, ka Iekšlietu ministrijas sistēmas iestāžu un Ieslodzījuma vietu pārvaldes amatpersonām dežūrmaiņas laikā paredzētie pārtraukumi jāieskaita dienesta pienākumu izpildes laikā, ja tām noteikts aizliegums atstāt dienesta pienākumu izpildes vietu dežūras un dežūras pārtraukumu laikā, cita starp skar Ieslodzījuma vietu pārvaldi. Ieslodzījuma vietu pārvaldes amatpersonām dežūrmaiņas laikā piešķirtajā pārtraukumā aizliegts atstāt dienesta vietu.Ievērojot to, ka Darba likuma 31. panta pirmā daļa noteic, ka visi prasījumi, kas izriet no darba tiesiskajām attiecībām, noilgst divu gadu laikā un ņemot vērā Spriedumā noteikto Augstākās tiesas interpretāciju, saskaņā ar kuru dežūrmaiņas laikā paredzētie pārtraukumi ir ieskaitāmi dienesta pienākumu izpildes laikā, Ieslodzījuma vietu pārvaldes amatpersonām, kurām bija noteikts aizliegums atstāt dienesta pienākumu izpildes vietu dežūras un dežūras pārtraukuma laikā, ir pamats prasīt pārrēķināt nostrādāto laiku un kompensēt līdz šim neapmaksātās stundas par laika periodu no 2014. gada 16. jūnija līdz 2016. gada 15. jūnijam (divi gadi pirms Sprieduma spēkā stāšanās).Attiecīgi atbilstoši Spriedumam, jāveic darba samaksas pārrēķins par laika periodu no 2014. gada 16. jūnija līdz 2016. gada 15. jūnijam, izmaksājot Valsts un pašvaldību institūciju amatpersonu un darbinieku atlīdzības likuma 14. panta 10.1 daļā noteikto piemaksu, kā arī piemaksu par dienesta pienākumu pildīšanu nakts laikā.Ministru kabineta 2016. gada 2. augusta sēdē (protokols Nr. 38 39. §) tika izskatīts Iekšlietu ministrijas sagatavotais informatīvais ziņojums "Par dienesta pienākumu izpildes laika organizēšanu Iekšlietu ministrijas sistēmas iestādēs un Ieslodzījuma vietu pārvaldē" (turpmāk – Informatīvais ziņojums). Informatīvais ziņojums tika sagatavots, lai informētu Ministru kabinetu par Spriedumu un Ministru kabinets pieņemtu lēmumu par turpmāko rīcību.Informatīvajā ziņojumā iekļauti indikatīvi aprēķini par papildu nepieciešamo finansējumu, lai kompensētu Iekšlietu ministrijas sistēmas iestāžu un Ieslodzījuma vietu pārvaldes amatpersonām ar speciālajām dienesta pakāpēm izveidojušās virsstundas, kas balstījās uz vidējo kompensējamo virsstundu skaitu, vidējo amatpersonu skaitu, kurām piešķirama kompensācija, un vidējo šīm amatpersonām noteikto stundas algas likmi. Indikatīvi aprēķinātie papildu izdevumi virsstundu darba apmaksai, ņemot vērā arī ietekmi uz piemaksu par nakts darbu, Ieslodzījuma vietu pārvaldei sastāda 9 544 849 *euro*.Ar Ministru kabineta 2016. gada 8. decembra rīkojumu Nr. 751 "Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"" Tieslietu ministrijai (Ieslodzījuma vietu pārvaldei) tika piešķirti finanšu līdzekļi, lai segtu izdevumus, kas saistīti ar kompensācijas izmaksu Ieslodzījuma vietu pārvaldes amatpersonām ar speciālajām dienesta pakāpēm par virsstundu darbu un piemaksu par nakts darbu sakarā ar Spriedumu.Pēc Valsts un pašvaldību institūciju amatpersonu un darbinieku atlīdzības likuma 14. panta 10.1 daļā noteiktās piemaksas, kā arī piemaksas par dienesta pienākumu pildīšanu nakts laikā aprēķināšanas, Ieslodzījuma vietu pārvalde veica vidējās izpeļņas periodu samaksas pārrēķinu.Protokollēmuma 2.1. apakšpunkts noteic Tieslietu ministrijai (Ieslodzījuma vietu pārvaldei) nodrošināt dienesta pienākumu pildīšanas virs noteiktā dienesta pienākumu izpildes laika pārrēķinu (uzskaiti) par laikposmu no 2014. gada 16. jūnija līdz 2016. gada 15. jūnijam tām amatpersonām ar speciālajām dienesta pakāpēm, kurām tika noteikts aizliegums pamest dienesta izpildes vietu pārtraukuma laikā. Savukārt Protokollēmuma 2.2.2. apakšpunkts cita starpā noteic attiecībā uz Protokollēmuma 2.1. apakšpunktā norādītajām amatpersonām, kuras atrodas dienestā Ieslodzījuma vietu pārvaldē, nodrošināt noteiktās atlīdzības (pārrēķinātās darba samaksas daļas) izmaksu 2017. gadā no šim mērķim valsts budžeta 74. resora "Gadskārtējā valsts budžeta izpildes procesā pārdalāmais finansējums" programmā 07.00.00 "Tiesu spriedumu izpilde" paredzētā finansējuma.Attiecīgi saskaņā ar Protokollēmuma 2.1. un 2.2.2. apakšpunktu sastādīts izskatīšanai Ministru kabinetā rīkojuma projekts "Par finansējuma pārdali Tieslietu ministrijai no valsts budžeta resora "74. Gadskārtējā valsts budžeta izpildes procesā pārdalāmais finansējums" programmas 07.00.00 "Tiesu spriedumu izpilde"". |
| 3. | Projekta izstrādē iesaistītās institūcijas | Tieslietu ministrija, Ieslodzījuma vietu pārvalde. |
| 4. | Cita informācija | Nav. |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| **Rādītāji** | **2017. gads** | Turpmākie trīs gadi (*euro*) |
| **2018.** | **2019.** | **2020.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo 2017.gadu | Izmaiņas, salīdzinot ar kārtējo 2017.gadu | Izmaiņas, salīdzinot ar kārtējo 2017.gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 36 875 131 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 36 875 131 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 36 875 131 | 975 442  | 0 | 0 | 0 |
| 2.1. valsts pamatbudžets | 36 875 131 | 975 442 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets  | 0 | 0 | 0 | 0 | 0 |
| 3. Finansiālā ietekme: | 0 | 975 442  | 0 | 0 | 0 |
| 3.1. valsts pamatbudžets | 0 | 975 442 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets  | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 975 442 | 0 | 0 | 0 |
| 0 | 0 | 0 |
| 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets  | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Rīkojuma projekts paredz no valsts budžeta resora "74. Gadskārtējā valsts budžeta izpildes procesā pārdalāmais finansējums" programmas 07.00.00 "Tiesu spriedumu izpilde" piešķirt Tieslietu ministrijai budžeta apakšprogrammai 04.01.00 "Ieslodzījuma vietas" finansējumu 2017. gadā 975 442 *euro* apmērā, lai segtu izdevumus, kas saistīti ar darba samaksas pārrēķinu 1444 amatpersonām ar speciālajām dienesta pakāpēm par laikposmu no 2014. gada 16. jūnija līdz 2016. gada 15. jūnijam sakarā ar Latvijas Republikas Augstākās tiesas Administratīvo lietu departamenta 2016. gada 16. jūnija spriedumu administratīvajā lietā Nr. A420535212 (EKK 1000 "Atlīdzība"), tai skaitā:* EKK 1100 "Atalgojums" – 773 212 *euro* (no tiem EKK 1116 – 694 725 *euro* un EKK 1142 – 78 487 *euro*);
* EKK 1200 "Darba devēja valsts sociālās apdrošināšanas obligātās iemaksas, pabalsti un kompensācijas" – 202 230 *euro* (no tiem EKK 1210 – 183 783 *euro* un EKK 1221 – 18 447 *euro*).

Detalizēts aprēķins anotācijas 1., 2. un 3. pielikumā. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Saskaņā ar likumu "Par valsts budžetu 2017.gadam" Tieslietu ministrijai budžeta apakšprogrammā 04.01.00 "Ieslodzījuma vietas" izdevumi atlīdzībai amatpersonām ar speciālajām dienesta pakāpēm plānoti 36 875 131 *euro* apmērā. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Tieslietu ministrija, Ieslodzījuma vietu pārvalde. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekta izpilde neietekmē iesaistīto institūciju funkcijas un uzdevumus.Rīkojuma projekta izpilde neietekmē valsts pārvaldes institucionālo sistēmu. |
| 3. | Cita informācija | Nav. |

*Anotācijas II, IV, V  un VI sadaļa – Rīkojuma projekts šīs jomas neskar.*

Iesniedzējs:

tieslietu ministrs Dzintars Rasnačs

Boločko 67290283

kristina.bolocko@ievp.gov.lv